
Szárított szőlővel dúsított keksz készítése

Négyféle (kontroll, csokoládés, szőlős, csokoládéba mártott szőlős) kekszet készítettünk, amelyeket tárolási kísérletben vizsgáltunk. A fekete szőlőt használtuk dúsításra, természetes antioxidánsai kedvezően hatnak az egészségre. A kekszek polifenol tartalmát, antioxidáns kapacitását fotometriásan határoztuk meg. A csokoládés és a csokoládéval borított szőlős kekszek kimagaslóan jó értékeket mutattak. Tárolás során a csokoládés, a szőlős és a csokoládéba mártott szőlős kekszek polifenol tartalma és vasredukáló képessége megnőtt. A szőlős kekszeknek 43%-kal nagyobb volt a nyersrost tartalma, mint a kontrol kekszeknek. A kekszek alacsony csíra és penészszámmal rendelkezetek, ami tárolás során sem változott. A bírálói panel szerint a szőlős kekszek íze hasonló a kontroll kekszekéhez, tárolás során nem változott a kedveltsége.



